નોટબંધી અને જીએસટી જેવા નાટ્યાત્મક અને ક્રાંતિકારી લાગતા પગલાં પાછળ છુપાયેલી આપખુદશાહી અને અવિચારીપણું ધીરે ધીરે ત્યારે સ્પષ્ટ થતું જઈ રહ્યું હતું જ્યારે કે, નોટબંધી માટે જાહેર કરાયેલા ધ્યેય અને તેના ફાયદા આગળ વધતા સતત બદલાવા લાગ્યા અને પૂરી તૈયારી વિના જીએસટીના અમલની  જાહેરાત થઈ અને એનાથી જે અરાજકતા ઊભી થઈ, તેના પછી એક માન્યતા તો દૃઢ થઈ કે ક્રાંતિકારી અને દુરોગામી હોઈ શકતા પગલાંઓ જાહેર કરી લોકોને આશ્ચર્યચકિત કરવામાં વડાપ્રધાન જેટલા માહેર છે તેટલા માહેર તેઓ અસરકારક અમલીકરણ અને તેના માટે જરૂરી ઝીણવટભર્યા – વિચારસજ્જ આયોજનમાં નથી.